ΑΠΟΦΑΣΕΙΣ
Αριθμ. απόφ. 2/894/23-10-2020 
α) Προσαρμογή στην Εκτελεστική Οδηγία (ΕΕ) υπ’ 
αρ. 2015/2392 της Επιτροπής της 17ns Δεκεμβρί-
ου 2015 για τον Κανονισμό (ΕΕ) υπ’ αρ. 596/2014 
του Ευρωπαϊκού Κοινοβουλίου και του Συμβουλί-
ου όσον αφορά την υποβολή αναφορών στις αρ-
μόδιες αρχές σχετικά με πραγματικές ή πιθανές 
παραβάσεις του εν λόγω κανονισμού.β) Προσαρμογή στην παρ. 1 του άρθρου 73 της 
Οδηγίας υπό στοιχεία 2014/65/ΕΕ - MiFid II και 
το άρθρο 71 του ν. 4514/2018.
γ) Προσαρμογή στο άρθρο 94Β του ν. 4099/2012, 
που προστέθηκε με το άρθρο 14 του ν. 4416/2016 
(Α΄ 160) (παρ. 17 του άρθρου 1 της Οδηγίας υπό στοιχεία 2014/91/ΕΕ) - τροποποίηση UCITS V.δ) Προσαρμογή στην περ. (θ) της παρ. 3 του άρ-
θρου 6 του ν. 4557/2018, όπως τροποποιήθηκε 
από τον ν. 4734/2020.
ε) Προσαρμογή στα άρθρα 76 και 78 του ν. 1969/
1991.
 ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
 Έχοντας υπόψη:
1. Το άρθρο 39 του ν. 4443/2016 «λήψη αναγκαίων 
μέτρων συμμόρφωσης με τα  άρθρα  22, 23, 30, την 
παρ. 1 του άρθρου 31, τα άρθρα 32 και 34 του Κανονι-
σμού  596/2014 για την κατάχρηση της αγοράς και την 
κατάργηση της Οδηγίας 2003/6/ΕΚ του Ευρωπαϊκού 
Κοινοβουλίου και του Συμβουλίου και των Οδηγιών της 
Επιτροπής 2003/124/ΕΚ, 2003/125 ΕΚ και 2004/72/ΕΚ και 
ενσωμάτωση της Οδηγίας 2014/57/ΕΕ περί ποινικών κυ-
ρώσεων για την κατάχρηση αγοράς και της εκτελεστικής 
Οδηγίας 2015/2392» (Α΄ 257).
2. Το άρθρο 32 υπ’αρ. (ΕΕ) 596/2014 του Κανονισμού 
του Ευρωπαϊκού Κοινοβουλίου και του Συμβουλίου για 
την κατάχρηση αγοράς.
3. Την Εκτελεστική Οδηγία (ΕΕ) υπ’αρ. 2015/2392 της 
Επιτροπής της 17ης Δεκεμβρίου 2015 όσον αφορά την 
υποβολή αναφορών στις αρμόδιες αρχές σχετικά με πραγματικές ή πιθανές παραβάσεις του εν λόγω κανο-
νισμού υπ’αρ. 596/2014.
4. Την παρ. 1 του άρθρου 73 της Οδηγίας υπό στοιχεία 
2014/65/ΕΕ για τις αγορές χρηματοπιστωτικών μέσων - 
MiFid II.
5. Το άρθρο 71 του ν. 4514/2018 «Αγορές χρηματοπι-
στωτικών μέσων και άλλες διατάξεις».
6. Το άρθρο 94Β του ν. 4099/2012 «Οργανισμοί συλ-
λογικών επενδύσεων/Ιδιωτική ασφάλιση/Αγροτικοί Συ-
νεταιρισμοί κ.λπ.», που προστέθηκε με το άρθρο 15 του 
ν. 4416/2016 (Α΄ 160) (παρ. 17 του άρθρου 1 της Οδηγίας 
υπό στοιχεία 2014/91/ΕΕ) - τροποποίηση UCITS V. 
7. Την Οδηγία υπό στοιχεία 2018/843 (L 156) για την 
πρόληψη και καταστολή της νομιμοποίησης εσόδων από 
εγκληματικές δραστηριότη τες και της χρηματοδότησης 
της τρομοκρατίας.
8. Τον ν. 4734/2020 «Τροποποίηση του ν. 4557/2018 
(Α΄ 139) για την πρόληψη και καταστολή της νομιμο-
ποίησης εσόδων από εγκληματικ ές δραστηριότητες και 
της χρηματοδότησης της τρομοκρατίας - Ενσωμάτωση 
στην ελληνική νομοθεσία της Οδηγίας (ΕΕ) υπό στοιχεία 
2018/843 (L 156) και του άρθρου 3 της Οδηγίας (ΕΕ) υπό 
στοιχεία 2019/2177 (L 334) και λοιπές διατάξεις» (Α΄ 196).
9. Τα άρθρα 76 και 78 του ν. 1969/1991.
10. Το άρθρο 90 του Κώδικα της νομοθεσίας για την 
Κυβέρνηση και τα κυβερνητικά όργανα, που κυρώθηκε με το άρθρο πρώτο του π.δ. 63/2005 (Α΄ 98) όπως δια-
τηρήθηκε σε ισχύ με την παρ. 22 του άρθρου 119 του 
ν. 4622/2019 (Α΄133).
11. Το γεγονός ότι από τις διατάξεις της παρούσας από-
φασης δεν προκαλείται δαπάνη σε βάρος του κρατικού προϋπολογισμού.
12. Την παρ. 2 του άρθρου 13 του ν. 2166/1993 «Κίνη-
τρα ανάπτυξης επιχειρήσεων, διαρρυθμίσεις στην έμμε-
ση και άμεση φορολογία και άλλες διατάξεις» (Α΄ 137), αποφασίζει ομόφωνα:
Άρθρο 1
Η παρούσα απόφαση έχει ως σκοπό:
α) την προσαρμογή του κανονιστικού πλαισίου προς 
τις διατάξεις της Εκτελεστικής Οδηγίας (ΕΕ) υπ’αρ. 
2015/2392 της Επιτροπής της 17ης Δεκεμβρίου 2015 ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
3 Δεκεμβρίου 2020 ΤΕΥΧΟΣ  ΔΕΥΤΕΡΟ Αρ. Φύλλου  530358893
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 58894 Τεύχος B’ 5303/03.12.2020
για τον Κανονισμό (ΕΕ) υπ’αρ. 596/2014 του Ευρωπα-
ϊκού Κοινοβουλίου και του Συμβουλίου όσον αφορά 
την υποβολή αναφορών στις αρμόδιες αρχές σχετικά 
με πραγματικές ή πιθανές παραβάσεις του εν λόγω κα-
νονισμού, και σύμφωνα με την εξουσιοδοτική διάταξη 
του άρθρου 39 του ν. 4443/2016 «Λήψη αναγκαίων μέ-
τρων συμμόρφωσης με τα άρθρα 22, 23, 30, 31 παρ. 1, 32 και 34 του Κανονισμού 596/2014 για την κατάχρηση της αγοράς και την κατάργηση της Οδηγίας 2003/6/ΕΚ του Ευρωπαϊκού Κοινοβουλίου και του Συμβουλίου και των Οδηγιών της Επιτροπής 2003/124/ΕΚ, 2003/125 ΕΚ και 2004/72/ΕΚ και ενσωμάτωση της Οδηγίας 2014/57/
ΕΕ περί ποινικών κυρώσεων για την κατάχρηση αγοράς 
και της εκτελεστικής Οδηγίας 2015/2392» (Α΄ 257),
β) την προσαρμογή του κανονιστικού πλαισίου προς 
την παρ. 1 του άρθρου 73 της Οδηγίας 2014/65/ΕΕ για τις 
αγορές χρηματοπιστωτικών μέσων - MiFid II και το άρ-
θρο 71 του ν. 4514/2018 «Αγορές χρηματοπιστωτικών 
μέσων και άλλες διατάξεις», όσον αφορά την υποβολή 
αναφορών στις αρμόδιες αρχές σχετικά με πραγματικές 
ή πιθανές παραβάσεις του εν λόγω κανονισμού και σύμ-
φωνα με την εξουσιοδοτική διάταξη του άρθρου 71 του 
ν. 4514/2018 (και στην παρ. 2 του άρθρου 73 της Οδηγίας 
υπό στοιχεία 2014/65/ΕΕ - MiFid II),
γ) την προσαρμογή του κανονιστικού πλαισίου προς 
το άρθρο 94Β του ν. 4099/2012 «Οργανισμοί συλλογι-
κών επενδύσεων/Ιδιωτική ασφάλιση/Αγροτικοί Συνε-
ταιρισμοί κ.λπ.», που προστέθηκε με το άρθρο 14 του 
ν. 4416/2016 (Α΄ 160) (παρ. 17 του άρθρου 1 της Οδη-
γίας υπό στοιχεία 2014/91/ΕΕ) - τροποποίηση UCITS V, 
όσον αφορά την υποβολή αναφορών στις αρμόδιες αρ-
χές σχετικά με πραγματικές ή πιθανές παραβάσεις των 
εν λόγω διατάξεων,
δ) την προσαρμογή του κανονιστικού πλαισίου προς 
την περ. (θ) της παρ. 3 του άρθρου 6 του ν. 4557/2018, 
όπως τροποποιήθηκε από τον ν. 4734/2020 για την πρό-
ληψη και καταστολή της νομιμοποίησης εσόδων από 
εγκληματικές δραστηριότητε ς και της χρηματοδότησης 
της τρομοκρατίας - Ενσωμάτωση στην ελληνική νομο-
θεσία της Οδηγίας (ΕΕ) υπό στοιχεία 2018/843 (L 156), 
όσον αφορά την υποβολή αναφορών στις αρμόδιες αρ-
χές σχετικά με πραγματικές ή πιθανές παραβάσεις των εν 
λόγω διατάξεων,
ε) την προσαρμογή του κανονιστικού πλαισίου προς 
τα άρθρα 76 και 78 του ν. 1969/1991 «Εταιρείες επεν-
δύσεων χαρτοφυλακίου, αμοιβαία κεφάλαια, διατάξεις 
εκσυγχρονισμού και εξυγιάνσεως της κεφαλαιαγοράς 
και άλλες διατάξεις» (Α΄ 167), όσον αφορά την υποβολή 
αναφορών στις αρμόδιες αρχές σχετικά με πραγματικές 
ή πιθανές παραβάσεις των διατάξεων που αφορούν την 
προστασία την εν γένει προστασία της κεφαλαιαγοράς και του επενδυτικού κοινού.
Άρθρο 2
Για τους σκοπούς της παρούσας αποφάσεως, ισχύουν 
οι ακόλουθοι ορισμοί:
1. «αναφέρων» το πρόσωπο που αναφέρει μια πραγ-
ματική ή πιθανή παράβαση των αναφερόμενων στο άρ-
θρο 1 της παρούσας αποφάσεως διατάξεων,2. «αναφερόμενος» το πρόσωπο που κατηγορείται 
από τον αναφέροντα ότι έχει διαπράξει ή προτίθεται να 
διαπράξει παράβαση των αναφερόμενων στο άρθρο 1 
της παρούσας αποφάσεως διατάξεων,
3. «αναφορά παράβασης» η αναφορά που υποβάλ-
λεται από τον αναφέροντα στην Επιτροπή Κεφαλαια-
γοράς σχετικά με πραγματική ή πιθανή παράβαση των 
αναφερόμενων στο άρθρο 1 της παρούσας αποφάσεως 
διατάξεων.
Άρθρο 3
Η Επιτροπή Κεφαλαιαγοράς χρησιμοποιεί μέλη του 
προσωπικού ειδικευμένα για τον χειρισμό αναφορών 
παραβάσεων («ειδικευμένα μέλη του προσωπικού»). 
Τα ειδικευμένα μέλη του προσωπικού πρέπει να έχουν 
εκπαιδευτεί για τον χειρισμό αναφορών παραβάσεων. 
Τα ειδικευμένα μέλη του προσωπικού ασκούν τα ακό-
λουθα καθήκοντα: α) παροχή, σε κάθε ενδιαφερόμενο 
πρόσωπο, πληροφοριών σχετικά με τις διαδικασίες για 
την αναφορά παραβάσεων, β) παραλαβή και παρακο-
λούθηση των αναφορών παραβάσεων, γ) διατήρηση 
επαφής με τον αναφέροντα, στις περιπτώσεις όπου αυ-τός έχει δηλώσει την ταυτότητά του.
Άρθρο 4
1. Η Επιτροπή Κεφαλαιαγοράς δημοσιεύει στον δι-
κτυακό της τόπο σε χωριστό, εύκολα αναγνωρίσιμο και 
προσβάσιμο τμήμα, τις πληροφορίες που αφορούν την παραλαβή αναφορών παραβάσεων.
2. Οι πληροφορίες, που αναφέρονται στην παρ. 1 περι-
λαμβάνουν όλα τα ακόλουθα στοιχεία: α) τους διαύλους 
επικοινωνίας για την παραλαβή και την παρακολούθη-ση της αναφοράς παραβάσεων και για την επικοινωνία 
με τα  ειδικευμένα μέλη του προσωπικού, σύμφωνα 
με την παρ. 1 του άρθρου 6, όπου περιλαμβάνονται: 
(1) οι αριθμοί τηλεφώνου, αναφέροντας αν οι συνδια-
λέξεις καταγράφονται ή όχι κατά τη χρήση των εν λόγω 
τηλεφωνικών γραμμών, (2) οι ειδικές ηλεκτρονικές και 
ταχυδρομικές διευθύνσεις, οι οποίες είναι ασφαλείς και 
διασφαλίζουν την εμπιστευτικότητα, για επικοινωνία με 
τα ειδικευμένα μέλη του προσωπικού, β) οι διαδικασί-
ες που εφαρμόζονται στις αναφορές παραβάσεων που 
αναφέρονται στο άρθρο 5, γ) το καθεστώς απορρήτου που ισχύει για τις αναφορές παραβάσεων, σύμφωνα με 
τις διαδικασίες που εφαρμόζονται στις αναφορές πα-
ραβάσεων που αναφέρονται στο άρθρο 5, δ) τις διαδι-
κασίες για την προστασία των εργαζομένων με σύμβα-
ση εργασίας, ε) δήλωση, η οποία αναφέρει ρητώς ότι 
τα πρόσωπα που υποβάλλ ουν πληροφορίες στη διά-
θεση της Επιτροπής Κεφαλαιαγοράς, σύμφωνα με τις 
αναφερόμενες στο άρθρο 1 της παρούσας αποφάσεως 
διατάξεις, δεν θεωρείται ό τι παραβιάζουν οποιονδήποτε 
περιορισμό που αφορά τη γνωστοποίηση πληροφοριών, 
ο οποίος επιβάλλεται β άσει σύμβασης ή από οποιαδή-
ποτε νομοθετική, κανονιστική ή διοικητική διάταξη, και 
δεν εμπλέκονται σε καμία απολύτως ευθύνη σε σχέση 
με την εν λόγω γνωστοποίηση.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 58895 Τεύχος B’ 5303/03.12.2020
Άρθρο 5
1. Οι διαδικασίες που εφαρμόζονται στις αναφορές 
παραβάσεων, που αναφέρονται στο στοιχείο (β) της 
παρ. 2 του άρθρου 4, αναφέρουν σαφώς όλες τις ακό-
λουθες πληροφορίες: α) ότι οι αναφορές παραβάσεων 
μπορούν επίσης να υποβάλλονται ανωνύμως, β) τον 
τρόπο με τον οποίο η Επιτροπή Κεφαλαιαγοράς μπο-
ρεί να απαιτήσει από τον αναφέροντα να διευκρινίσει 
τις πληροφορίες που γνωστοποιούνται ή να παράσχει 
πρόσθετες πληροφορίες που είναι διαθέσιμες στον ανα-
φέροντα, γ) τον τύπο και το περιεχόμενο της ανάδρασης 
σχετικά με τα αποτελέσματα της αναφοράς παράβασης, 
που μπορεί να περιμένει ο  αναφέρων μετά την υποβολή 
αναφοράς, δ) το καθεστώς απορρήτου που εφαρμόζεται 
στις αναφορές παραβάσεων, συμπεριλαμβανομένης λε-
πτομερούς περιγραφής των πε ριστάσεων υπό τις οποίες 
τα εμπιστευτικά στοιχεία ενός αναφέροντα μπορούν να 
δημοσιοποιούνται, σύμφωνα με τα άρθρα 27, 28 και 29 του Κανονισμού (ΕΕ) υπ’αρ. 596/2014.
2. Η λεπτομερής περιγραφή που αναφέρεται στο 
στοιχείο δ) της παρ. 1 εξασφαλίζει ότι ο αναφέρων έχει 
γνώση όσον αφορά τις εξαιρετικές περιπτώσεις στις 
οποίες δεν μπορεί να εξασφαλιστεί η εμπιστευτικότητα 
των δεδομένων, μεταξύ άλλων όταν η δημοσιοποίηση 
των δεδομένων είναι αναγκαία και ανάλογη υποχρέωση 
που επιβάλλεται δυνάμει του ενωσιακού ή του εθνικού δικαίου στο πλαίσιο ερευνών ή επακόλουθων δικαστι-
κών διαδικασιών ή για να προστατευθούν οι ελευθερίες 
τρίτων, συμπεριλαμβανομένου του δικαιώματος άμυ-
νας του αναφερομένου, και, σε κάθε περίπτωση, με την επιφύλαξη των κατάλληλων εγγυήσεων δυνάμει των εν λόγω νόμων.
Άρθρο 6
Η Επιτροπή Κεφαλαιαγοράς συγκροτεί ανεξάρτητους 
και αυτόνομους διαύλους επικοινωνίας, οι οποίοι είναι ασφαλείς και ταυτόχρονα εξασφαλίζουν την εμπιστευ-
τικότητα, για την παραλαβή και την παρακολούθηση 
των αναφορών παραβάσεων («ειδικοί δίαυλοι επικοι-
νωνίας»). Ειδικότερα:
Οι αναφορές παραβάσεων υποβάλλονται στην Επι-
τροπή Κεφαλαιαγοράς, είτε επωνύμως είτε ανωνύμως, 
με τους ακόλουθους τρόπους:
α) γραπτώς, σε ειδική ηλεκτρονική διεύθυνση (e-mail),
β) γραπτώς, στην ταχυδρομική διεύθυνση της Επιτρο-
πής Κεφαλαιαγοράς Ν.Π.Δ.Δ., με την ένδειξη «Εμπιστευ-
τικό - υπόψη των ειδικευμένων μελών», 
γ) προφορικώς, σε ειδική τηλεφωνική γραμμή. Στην 
εν λόγω τηλεφωνική γραμμή, οι συνομιλίες καταγρά-
φονται, και
δ) με προσωπική συνάντηση του αναφέροντος με 
ειδικευμένα μέλη του προσωπικού της Επιτροπής Κε-
φαλαιαγοράς. Σε αυτήν την περίπτωση, η Επιτροπή Κε-
φαλαιαγοράς τηρεί πλήρη και επακριβή στοιχεία της 
συνεδρίασης σε σταθερή και ανακτήσιμη μορφή και έχει 
το δικαίωμα να τεκμηριώνει τα αρχεία της προσωπικής συνάντησης με τη μορφή: 
δα) ηχογράφησης της συνομιλίας σε σταθερή και ανα-
κτήσιμη μορφή, ή δβ) επακριβών πρακτικών της συνεδρίασης, που συ-
ντάσσονται από τα ειδικευμένα μέλη του προσωπικού 
της. Στις περιπτώσεις που ο αναφέρων έχει αποκαλύ-
ψει την ταυτότητά του, η Επιτροπή Κεφαλαιαγοράς 
παρέχει στον αναφέροντα τη δυνατότητα να επαλη-
θεύσει, να διορθώσει και να συμφωνήσει με τα πρα-
κτικά της συνομιλίας, υπογράφοντάς τα. Αναφορά 
παράβασης που παρελήφθη με άλλο τρόπο, πέραν 
των ανωτέρω αναφερομένων, διαβιβάζεται αμέσως 
στα ειδικευμένα μέλη του προσωπικού της Επιτροπής 
Κεφαλαιαγοράς.
Άρθρο 7
1. Η Επιτροπή Κεφαλαιαγοράς τηρεί αρχεία καταγρα-
φής για κάθε αναφορά παράβασης που παραλαμβάνεται.
2. Η Επιτροπή Κεφαλαιαγοράς αποστέλλει αμέσως 
αποδεικτικό παραλαβής των γραπτών αναφορών πα-
ραβάσεων στην ταχυδρομική ή ηλεκτρονική διεύθυνση 
που αναγράφεται από τον αναφέροντα, εκτός εάν ζητη-
θεί ρητά κάτι διαφορετικό από τον αναφέροντα.
3. Στις περιπτώσεις που χρησιμοποιείται τηλεφωνι-
κή γραμμή για την αναφορά παραβάσεων, η Επιτροπή 
Κεφαλαιαγοράς έχει το δικαίωμα να τεκμηριώσει την 
προφορική υποβολή αναφοράς υπό μορφή: α) ηχογρά-φησης της συνομιλίας σε σταθερή και ανακτήσιμη μορ-
φή, ή β) πλήρους και ακριβούς απομαγνητοφώνησης 
της συνομιλίας που συντάσσεται από τα ειδικευμένα 
μέλη του προσωπικού της Επιτροπής Κεφαλαιαγοράς. 
Στις περιπτώσεις που ο αναφέρων έχει αποκαλύψει την 
ταυτότητά του, η Επιτροπή Κεφαλαιαγοράς παρέχει στον 
αναφέροντα τη δυνατότητα να επαληθεύσει, να διορθώ-
σει και να συμφωνήσει με την απομαγνητοφώνηση της συνομιλίας, υπογράφοντάς την.
4. Όταν χρησιμοποιείται τηλεφωνική γραμμή χωρίς 
καταγραφή για την αναφορά παραβάσεων, η Επιτροπή 
Κεφαλαιαγοράς έχει το δικαίωμα να τεκμηριώσει την 
προφορική υποβολή αναφοράς υπό τη μορφή επακρι-βών πρακτικών της συνομιλίας, που συντάσσονται από 
τα ειδικευμένα μέλη του προσωπικού της Επιτροπής 
Κεφαλαιαγοράς. Στις περιπτώσεις που ο αναφέρων έχει 
αποκαλύψει την ταυτότητά του, η Επιτροπή Κεφαλαιαγο-
ράς παρέχει στον αναφέροντα τη δυνατότητα να επαλη-
θεύσει, να διορθώσει και να συμφωνήσει με τα πρακτικά 
της συνομιλίας, υπογράφοντάς τα.
5. Όταν ένα πρόσωπο ζητήσει προσωπική συνάντηση 
με τα ειδικευμένα μέλη του προσωπικού της Επιτροπής 
Κεφαλαιαγοράς για να αναφέρει μια παράβαση, σύμ-
φωνα με το στοιχείο (δ) του άρθρου 6, οι αρμόδιες αρ-
χές εξασφαλίζουν ότι τηρούνται πλήρη και επακριβή 
αρχεία της συνεδρίασης σε σταθερή και ανακτήσιμη 
μορφή. Η Επιτροπή Κεφαλαιαγοράς έχει το δικαίωμα να 
τεκμηριώνει τα αρχεία της προσωπικής συνάντησης με 
τη μορφή: α) ηχογράφησης της συνομιλίας σε σταθερή 
και ανακτήσιμη μορφή, ή β) επακριβών πρακτικών της 
συνεδρίασης, που συντάσσονται από τα ειδικευμένα 
μέλη του προσωπικού της Επιτροπής Κεφαλαιαγοράς. 
Στις περιπτώσεις που ο αναφέρων έχει αποκαλύψει την 
ταυτότητά του, η Επιτροπή Κεφαλαιαγοράς παρέχει στον 
αναφέροντα τη δυνατότητα να επαληθεύσει, να διορθώ-
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 58896 Τεύχος B’ 5303/03.12.2020
σει και να συμφωνήσει με τα πρακτικά της συνομιλίας, 
υπογράφοντάς τα.
Άρθρο 8
Οι αρμόδιες αρχές οφείλουν να ανταλλάσσουν πλη-
ροφορίες και να συνεργάζονται μεταξύ τους, όπως 
και με κάθε άλλη σχετική αρχή που ασχολείται με την 
προστασία των εργαζομένων με σύμβαση εργασίας 
και οι οποίοι αναφέρουν παραβάσεις του Κανονισμού 
(ΕΕ) 596/2014 και των λοιπών διατάξεων που αναφέρο-
νται στο άρθρο 1 της παρούσας αποφάσεως στην Επι-
τροπή Κεφαλαιαγοράς ή κατηγορούνται για παραβάσεις, 
έναντι αντιποίνων, διακρίσεων ή άλλων μορφών άνισης 
μεταχείρισης, που οφείλονται σε ή συνδέονται με την 
υποβολή αναφορών παραβάσεων του Κανονισμού (ΕΕ) 596/2014 και των λοιπών διατάξεων που αναφέρονται στο άρθρο 1 της παρούσας αποφάσεως.
Άρθρο 9
1. Η Επιτροπή Κεφαλαιαγοράς αποθηκεύει τα αρχεία 
που αναφέρονται στο άρθρο 7 σε αξιόπιστο και ασφαλές 
σύστημα.
2. Η πρόσβαση στο σύστημα που αναφέρεται στην 
παρ. 1 υπόκειται σε περιορισμούς, για να εξασφαλιστεί 
ότι τα δεδομένα που καταχωρίζονται στο εν λόγω σύ-
στημα είναι διαθέσιμα μόνο στα μέλη του προσωπικού 
της Επιτροπής Κεφαλαιαγοράς για τα οποία η πρόσβαση 
στα εν λόγω δεδομένα είναι αναγκαία για την εκτέλεση 
των επαγγελματικών καθηκόντων τους.
Άρθρο 10
1. Η Επιτροπή Κεφαλαιαγοράς υιοθετεί τις κατάλληλες 
διαδικασίες για την ασφαλή διαβίβαση των δεδομένων 
προσωπικού χαρακτήρα του αναφέροντος και του ανα-
φερομένου εντός και εκτός της Επιτροπής Κεφαλαια-
γοράς.2. Όταν η Επιτροπή Κεφαλαιαγοράς διαβιβάζει δε-
δομένα σχετικά με μια αναφορά παράβασης εκτός της 
Επιτροπής Κεφαλαιαγοράς δεν αποκαλύπτει, άμεσα ή 
έμμεσα, την ταυτότητα του αναφέροντος ή τυχόν άλλες 
αναφορές σε περιστάσεις που θα επέτρεπαν την αναγνώ-
ριση της ταυτότητας του αναφέροντος, εκτός εάν η δια-
βίβαση είναι σύμφωνη με το καθεστώς απορρήτου που αναφέρεται στο στοιχείο (δ) της παρ. 1 του άρθρου 5.
Άρθρο 11
1. Όταν η ταυτότητα των αναφερομένων δεν είναι γνω-
στή στο κοινό, η Επιτροπή Κεφαλαιαγοράς εξασφαλίζει 
ότι η ταυτότητά τους προστατεύεται.
2. Οι διαδικασίες που ορίζονται στο άρθρο 9 εφαρμό-
ζονται, επίσης, για την προστασία της ταυτότητας των 
αναφερομένων.
Άρθρο 12
Η Επιτροπή Κεφαλαιαγοράς επανεξετάζει τις διαδικα-
σίες για την παραλαβή αναφορών παραβάσεων και την 
παρακολούθησή τους, σε τακτική βάση και τουλάχιστον μία φορά ανά διετία. Κατά την εξέταση των εν λόγω δια-
δικασιών, η Επιτροπή Κεφαλαιαγοράς λαμβάνει υπόψη 
την εμπειρία της και την εμπειρία των άλλων αρμόδιων 
αρχών και προσαρμόζει τις διαδικασίες της ανάλογα και 
σύμφωνα με τις εξελίξεις της τεχνολογίας και των αγορών.
Άρθρο 13
Με την παρούσα καταργείται η με αριθμό 1/798/12-
10-2017 (Β’ 3866) απόφαση του Διοικητικού Συμβουλίου 
της Επιτροπής Κεφαλαιαγοράς. 
Η απόφαση αυτή ισχύει από την 23η Οκτωβρίου 2020.
Η απόφαση αυτή να δημοσιευθεί στην Εφημερίδα της 
Κυβερνήσεως. 
 Η Πρόεδρος
ΒΑΣΙΛΙΚΗ ΛΑΖΑΡΑΚΟΥ 
Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000
Κείμενα προς δημοσίευση:   webmaster.et@et.gr *02053030312200004*